Tan Shot Yen

Tan Shot Yen (èlahèraghi 17 Sèptèmber 1964) panèka ḍokter, ahli gizi, panolès, bân intelektual publik Indonesia. Panjhânnângèpon èkennal mènangka pakar kasèhadhân sè vokal abahas parkara kasèhadhân bân gaya hidup. Tan segghut mabhâgi pamekkèranna parkara gizi bân kasèhadhân lèbhât macem-macem mèdia, akadhi forum bân ḍiskusi èlmiah, mèdia massa, mèdia sosial, kantos noles kolom kasèhadhân è harian Kompas bân nyètha' pan-berampan buku.

 Kaoḍiân Awwâl bân Pandhidhighân 
Tan Shot Yen èlahèraghi è tangghâl 17 Sèptèmber 1964 è Bèijing bân rajâ è Jakarta. Panèka nempuh pandidighân S1 koḍokteran è Fakultas Kedokteran Universitas Tarumanagara ḍâri taon 1983 kantos 1990. Salastarèna jârèya, panèka nerrosaghi profèsi koḍokteran lèbât program Profèsi Koḍokteran Naghârâ è Fakultas Kedokteran Universitas Indonesia (FKUI) è taon 1991. Panèka jhughân nuro' program pandidighân S2 è dâlem biḍâng Instructional Physiotherapy è Perth, Australia (1992) bân program diploma è dâlem biḍâng Panyakè' Menular Seksual bân HIV-AIDS è Thailand (1996). Selaèn pandidighân sè akaitân bi' kasèhadhân, Tan jhughân akarep ḍâ' èlmo filsafat. Panjhânnângèpon mamarè pandidighân magister filsafat ḍâri Sekolah Tèngghi Filsafat Driyarkara, Jakarta, è taon 2009. Sajjhek kuliah filsafat, panèka dhâddhi akarep ḍâ' aspèk masarakat ḍâri èlmo gizi. È taon 2014, panèka ngaollè ghellâr doktor è biḍâng Èlmo Gizi ḍâri Universitas Indonesia salastarèna nempuh sakola salama empa' taon.

 Sombher